**EKONOMSKA I UPRAVNA ŠKOLA OSIJEK**

**31000 Osijek, Trg Svetog Trojstva 4**

**312 Županija Osječko – baranjska, grad/općina Osijek**

**RKP 17683**

**Matični broj: 03374246**

**OIB: 90357123431**

**Razina: 31**

**Razdjel: 000**

**Šifra djelatnosti: 8532**

**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1.siječnja 2019. do 31.prosinca 2019.**

Ekonomska i upravna škola Osijek posluje u skladu sa Zakonom o odgoju i obrazovanju u osnovnoj i srednjoj školi (Nar. nov., broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19) te Statutom škole. Škola obavlja djelatnost srednjoškolskog obrazovanja koje se odvija u dvije zgrade u dvosmjenskoj nastavi.

Godišnji financijski izvještaji Ekonomske i upravne škole Osijek sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2019., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (Nar. nov., broj 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Financijske agencije. Osoba odgovorna za sastavljanje financijskih izvještaja jest voditeljica računovodstva Josipa Kuna, a odgovorna osoba za predaju financijskih izvještaja jest ravnateljica Lidija Žaper.

**BILJEŠKE UZ OBRAZAC: BIL**

**Bilješka broj 1 uz AOP 014 – Postrojenja i oprema**

Vrijednost postrojenja i opreme povećana je za nabavnu vrijednost od 204.922,75 kn pri čemu je iznos od 124.500,00 kn financiran iz EU projekta Abeceda pismenosti, iznos od 14.036,25 kn financiran je iz lokalnog proračuna, iznos od 40.747,28 kn financiralo je Ministarstvo znanosti i obrazovanja za nabavu nastavnih sredstava i opreme potrebnih za provedbu kurikuluma, dok je iznos od 25.639,22 kn financiran iz ostalih izvora vlasništva.

Nakon knjiženja amortizacije sa stanjem na dan 31.12.2019. god., ukupno povećanje vrijednosti postrojenja i opreme jest 178.803,00 kn, tj. 14,1%.

**Bilješka broj 2 uz AOP 049 – Sitni inventar u upotrebi**

Vrijednost sitnog inventara u upotrebi povećana je za nabavnu vrijednost 27.737,13 pri čemu je iznos 20.571,29 kn financiralo Ministarstvo znanosti i obrazovanja za nabavu nastavnih sredstava i opreme potrebnih za provedbu kurikuluma, a iznos 7.165,84 kn financiran je iz lokalnog proračuna. Ukupno povećanje vrijednosti iznosi 9,1%.

**Bilješka broj 3 uz AOP 063 – Financijska imovina**

Novac u blagajni nema stanja jer je škola sa danom 31.12.2019. zatvorila blagajnu zbog prelaska na jedinstveni račun županijske riznice. Sredstva na žiro računu EU u iznosu 188.712,52 kn rezervirana su za EU projekt Abeceda pismenosti, sredstva na deviznom računu 23.593,55 kn odnose se na EU projekt Erasmus+, a sredstva na vlastitom žiro računu škole 99.082,40 kn odnose se na sredstva dobivena od MZOS za opremanje kabineta, te ostali vlastiti izvori. Predviđeno je zatvaranje i žiro računa te potpuni prelazak na jedinstveni račun županijske riznice tijekom 2020. godine.

**Bilješka broj 4 uz AOP 233 Višak prihoda poslovanja i AOP 238 Manjak prihoda od nefinancijske imovine**

Izvršena je propisana korekcija rezultata temeljem čl. 82. Pravilnika o proračunskom računovodstvu za nabavljenu nefinancijsku imovinu u ukupnom iznosu od 189.308,62 kn koji je evidentiran na računima kapitalnih prijenosa sredstava za nabavu dugotrajne nefinancijske imovine. Korekcijom rezultata umanjen je višak prihoda poslovanja, ali i manjak prihoda od nefinancijske imovine. Neutrošena sredstva dobivena od nadležnog Ministarstva za nabavu nastavnih sredstava i opreme u sklopu kurikularne reforme iskazana su na višku prihoda od redovnog poslovanja u iznosu 52.300,00 kn te će biti namjenski utrošena u 2020. godini.

Ukupan rezultat nakon korekcije ostao je isti, ali prikaz rezultata u Bilanci razlikuje se onom u Obrascu: PR-RAS.

**Bilješka broj 5 – Obvezne bilješke**

Obvezne bilješkeuz Bilancu iz čl. 14. Pravilnika o financijskom izvještavanju koje se odnose na izvanbilančne zapise gdje se najčešće evidentiraju dana jamstva, kreditna pisma, hipoteke i slično te popis sudskih sporova u tijeku koje mogu postati obveza ili imovina ne iskazuju se jer školska ustanova takve podatke nema iskazane u svojim poslovnim knjigama i Bilanci.

**BILJEŠKE UZ OBRAZAC: PR - RAS**

**Bilješka broj 6 uz AOP 124 – Prihodi od prodaje proizvoda i pruženih usluga**

Škola ima sklopljen ugovor o iznajmljivanju prostora za aparate sa tvrtkom Spaz iz Zagreba. Ugovor je sklopljen u ožujku 2018. godine i nije primljen prihod za cijelu godinu kao u 2019. godini, te je u tome razlika u povećanju prihoda za 78,9% odnosno 8.832,00 kn.

**Bilješka broj 7 uz AOP 160 – Materijalni rashodi**

Materijalni rashodi manji su za 33% u odnosu na stanje 31.12.2018. godine. Škola je nositelj EU projekta ''Abeceda pismenosti'' u partnerstvu sa Osnovnom školom Vladimir Becić iz Osijeka te tvrtkom Gauss. Projekt je odobren u iznosu 1.500.000,00 kn, od kojeg 85% sredstava se financira iz europskih fondova,a 15% financira Ministarstvo znanosti i obrazovanja. Projekt traje od 2018. godine u kojoj je i provedeno više planiranih aktivnosti, a samim tim je i utrošeno više sredstava nego u 2019. godini u kojoj je projekt i završen.

**Bilješka broj 8 uz AOP 341 – Rashodi za nabavu nefinancijske imovine**

Povećani su rashodi za nabavu dugotrajne materijalne imovine jer je nabavljena oprema iz EU projekta Abeceda pismenosti, dio te opreme prijenosom vlasništva prenesen je u OŠ Vladimir Becić, partner u projektu i tvrtki Gauss. Nabavljena je oprema za provođenje kurikularne reforme za što su sredstva dobivena od nadležnog ministarstva, te uredski namještaj za koji su sredstva dobivena od Županije.

**Bilješka broj 9 – Manjak prihoda i primitaka za pokriće u sljedećem razdoblju**

Manjak prihoda i primitaka 32.405,00 kn pokrit će se evidentiranjem prihoda za redovito poslovanje nakon što nadležni proračun podmiri materijalne troškove za prosinac 2019. godine.

**BILJEŠKE UZ IZVJEŠTAJ: RAS - FUNKCIJSKI**

**Bilješka broj 10 uz AOP 116 – Više srednjoškolsko obrazovanje**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti podatak iskazan je na poziciji AOP 404 Obrasca: PR-RAS. Prema tumačenju Ministarstva znanosti i obrazovanja, svi rashodi ostvareni u 2019. godini bez prenesenog rezultata iskazuju se na jednoj funkciji 0922 Više srednjoškolsko obrazovanje – 11.894.617,00 kn.

**BILJEŠKE UZ OBRAZAC: P - VRIO**

**Bilješka broj 11 uz AOP 021 – Proizvedena dugotrajna imovina**

Ekonomska i upravna škola Osijek zabilježila je u poslovnim događajima smanjenje obujma imovine – računalne opreme koja se nalazi u kategoriji proizvedene dugotrajne imovine. Riječ je o prijenosu vlasništva opreme partnerima u sklopu EU projekta Abeceda pismenosti.

**BILJEŠKE UZ OBRAZAC: OBVEZE**

**Bilješka broj 12 uz AOP 036 – Stanje obveza na kraju izvještajnog razdoblja**

Ukupno stanje obveza na kraju izvještajnog razdoblja iznosi 1.188.279,00 kn i odnose se na:

* Obveze za zaposlene u iznosu 857.212,00 kn – plaća za prosinac 2019. godine koja se isplaćuje u siječnju 2020. godine
* Obveze za materijalne rashode za prosinac 2019. godine, a koji su plaćeni u siječnju 2020. godine u iznosu 115.504,00 kn.
* Obveze za predujmove u iznosu 213.915,00 kn, neutrošena sredstva za EU projekt ''Abeceda pismenosti'', ''Učimo zajedno 4'', ''Pomoćnici u nastavi 3''.
* Obveze za nabavu nefinancijske imovine 1.648,00 kn

U Osijeku, 31. siječnja 2020.

Osoba za kontaktiranje: Odgovorna osoba:

Josipa Kuna, voditelj računovodstva Lidija Žaper, ravnateljica

Telefon za kontakt: 031 399 344